als_Latn dik_Latn sag_Latn
Kryeministri Mustafa ka thënë se nëse çështja e Demarkacionit të kufirit mes Kosovës dhe Malit të Zi, përfundon sa më shpejt, atëherë kosovarët mund të lëvizin pa viza në fillim të vitit 2017.
Ai ka bërë me dije se nëse Demarkacioni nuk përfundon, atëherë edhe vizat mund të shtyhen.
“ Unë nuk mund të them sigurt. Por besoj që në fillim të vitit 2017 vizat do të hiqen. Këtë e them duke bëre me dije se nëse përfundon Demarkacioni sa më shpejt. Nëse kjo nuk kryhet atëherë as vizat nuk do të hiqen në vitin ardhshëm”, ka thënë Mustafa.
Mustafa: Demarkacioni do të kalojë, kam besim në deputetët e shumicës
Kryeministri i Kosovës, Isa Mustafa nuk ka dhënë qëndrimin e tij se çfarë mund të ndodh në seancën kur do të votohet Demarkacioni me Malin e Zi, por thotë se Kosova nuk humb territor, dhe sipas tij, territori që flitet se po e humb Kosova nuk është pjesë e asnjërës komunë në Kosovë.
Në një intervistë në Rtv 21 ai ka thënë se Kosova ka një kufi të qartë, qysh nga koha kur NATO ka hyr në Kosovë, dhe është dashur ta mbroj atë territor.
Mustafa thotë se ka shumë fakte për marrëveshjen që është arritur, ndërsa sipas tij, ata që po e kundërshtojnë, duhet ofrojnë fakte themelore për të dëshmuar të kundërtën.
Pranoi se shtete evropiane e kanë kushtëzuar me liberalizmin e vizave, ndrysa amerikanët në përkrahje të transformimit të FSK-së në FAK.
“Dyshoj që Kosova mund të caktojë kufi pa vullnetin e miqve, evropianëve e amerikanëve. Ne mundemi me fol sa duam, ka një kriter të qartë se dëmtohet liberalizmi. Ma kanë thanë qartë edhe Amerika se do na përkrah në transformimin e FSK-së në FAK, ngase nuk duan të kenë një kufi të kontestueshëm me një shtet që do të jetë pjesë e NATO-së”, tha Mustafa.
Mustafa u shpreh se ka besim të plotë te shumica në Kuvend dhe tha se nuk duhet bllokuar procese, por duhet marr përgjegjësi.
“Hajde le ta argumentojnë, qysh mundet një territor të ekzistoj pa qenë në asnjërën nga komunat përreth, Pjesë, Istog, Junik apo Deçan. Unë do dëshiroja të ishin tonat e të gjenim argumente, ne nuk e kemi të qartë se ku kujt i takojnë ato kilometra, nuk ka shteti territorit që nuk i përket një komune”, tha Mustafa.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn